முக்காலியில் அமர்ந்துகொண்டேன். கடை இப்போது மேலும் மாறியிருந்தது. தொண்ணூறு சதவீதம் பிளாஸ்டிக் பொருட்கள் மட்டுமே. அலுமினியப்பாத்திரங்கள் இல்லை. ‘மொத்த வியாபாரத்தை நிப்பாட்டிட்டேன். என்னாலே பாத்துக்கிட முடியாது. அன்றாட வியாபாரம் மட்டும் போரும்னு இருக்கேன். வந்து உககந்துகிட ஒரு எடமிருக்கு…அதுபோரும்’ ஒரு விழாக்குழு வந்து டிரேக்களை பார்வையிட்டு ஐம்பது டிரேக்கள் வேண்டும் என்று கேட்டு ஒன்றை சாம்பிள் வாங்கிச் சென்றார்கள். ஒரு பெண் வலையுள்ள குப்பைக்கூடை வேண்டும் என்று கேட்டு பரிசோதனைகள் செய்த பின்னர் செல்பெசியில் எவரிடமோ ஆலோசனை செய்தாள்.